[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000018", "text": "i weithdy chwaraeon modur arbenigol."}, {"text_idx": "#000022", "text": "Mae'r radd anrhydedd hon wedi ei ddylunio ar gyfer y diwydiant modurol mewn ymateb i'r diffyg mewn peirianwyr mecanyddol. Mae\u2019r cwrs ar gyfer y rhai hynny sydd a\u0302 diddordeb cryf mewn peirianneg fecanyddol ac awydd clir i ddatblygu eu gwybodaeth a'u sgiliau mewn peirianneg fodurol."}, {"text_idx": "#000023", "text": "Mae\u2019r cwrs yn archwilio peirianneg, dyluniad, dadansoddiad a datblygiad ceir modern yn llawn, gan ddefnyddio ceir rasio amrywiol i gefnogi'r addysgu. Mae hefyd yn rhoi pwyslais ar ddysgu sgiliau trosglwyddadwy sy\u2019n gymwys ar gyfer nifer o ddiwydiannau eraill."}, {"text_idx": "#000027", "text": "cael mynediad at weithdy chwaraeon modur arbenigol yn ogystal a\u0302 gweithdy cynhyrchu o safon diwydiant i gael profiad o ddefnyddio peiriannau.\ncael cyfle i weithio ar brosiectau amrywiol sy'n esblygu'n barhaus. Mae prosiectau cyfredol yn cynnwys: car ras wedi'i bweru gan feiciau un sedd, Westfield SEi, Renault 5 RWD Electric, Toyota Auris hybrid ymysg llawer o rai eraill) * yn amodol ar newid. Mae myfyrwyr hefyd yn rhedeg ti\u0302m Formula Student ar hyn o bryd.\nastudio yn un o ddau ddarparwr addysg yn y DU sy'n ganolfannau Ardystio Catia swyddogol, sy'n golygu bod myfyrwyr yn gallu ennill Ardystiad Catia yn ogystal a\u0302'u hastudiaethau gradd. (*Mae'n ofynnol i fyfyrwyr dalu ffi Ardystio o \u00a350)."}, {"text_idx": "#000030", "text": "Cyflwyniad i Ddylunio ac Ymarfer Peirianneg"}, {"text_idx": "#000031", "text": "Gwyddoniaeth drydanol a mecanyddol *"}, {"text_idx": "#000032", "text": "Ar y lefel hon, byddwch yn cael eich annog i weithio a dysgu'n fwy annibynnol. Rydym nid yn unig yn eich paratoi i fod yn ymarferydd gwybodus, ond rydym hefyd yn eich paratoi i ddod yn ddatryswr problemau dibynadwy ac annibynnol."}, {"text_idx": "#000035", "text": "Yn y flwyddyn olaf hon o'r radd, mae'r semester cyntaf yn gyffredinol yn canolbwyntio ar ddatblygu gwybodaeth fodurol benodol. Bydd eich prosiect unigol yn caniata\u0301u ichi arbenigo ymhellach mewn maes o'ch dewis. Ar ddiwedd hyn, byddwch yn beiriannydd graddedig yn barod ar gyfer y diwydiant!"}, {"text_idx": "#000040", "text": "Defnyddir nifer o ddulliau asesu; mae'r rhain yn cynnwys ymarferion seiliedig ar dasgau, cyflwyniadau llafar a phoster, traethodau ac adroddiadau labordy ac arholiadau ysgrifenedig. Asesir pob modiwl trwy amrywiaeth o ddulliau, gan alluogi myfyrwyr i ddangos eu llawn botensial. Bydd traethawd estynedig y prosiect yn ffurfio un o rannau terfynol eich asesiad."}, {"text_idx": "#000041", "text": "Mae'r dulliau addysgu yn cynnwys darlithoedd, sesiynau labordy, seminarau a arweinir gan fyfyrwyr a gwaith ymchwil dan arweiniad."}, {"text_idx": "#000043", "text": "Mae Prifysgol Wrecsam wedi ymrwymo i roi cymorth i'n myfyrwyr i'w galluogi i gyflawni eu potensial academaidd i'r eithaf."}, {"text_idx": "#000044", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sy'n ymroddedig i helpu myfyrwyr i delio ag agweddau ymarferol gwaith prifysgol. Mae gan ein hadran cymorth i fyfyrwyr fwy o wybodaeth ar y cymorth sydd ar gael."}, {"text_idx": "#000045", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000046", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000047", "text": "Mae\u2019r amrywiaeth gyffrous o ddewisiadau gyrfa sydd ar gael i chi pan fyddwch yn graddio yn cynnwys gweithio gyda gweithgynhyrchwyr ceir a\u2019u rhwydwaith gyflenwi, ymchwilio a datblygu cerbydau modur, gwaith ymgynghori, rheoli peirianneg, dylunio moduron, yn ogystal ag yn y diwydiant chwaraeon modur."}, {"text_idx": "#000048", "text": "Mae prinder cenedlaethol o beirianwyr sydd a\u0302 chymwysterau llawn yn y diwydiant moduron; drwy fod a\u0302 gradd mewn technoleg cerbydau byddwch yn rhagori ar y rhelyw pan ddaw hi i chwilio am waith."}, {"text_idx": "#000056", "text": "Fel rhan o\u2019i phroses barhaus o sicrhau a gwella ansawdd, mae\u2019r Brifysgol yn adolygu ei chyrsiau yn rheolaidd i sicrhau eu bod yn adlewyrchu anghenion myfyrwyr a chyflogwyr. Pob yn bum mlynedd mae angen cynnal adolygiad cyfnodol o\u2019r holl raglenni cyfredol, ac mae\u2019n bosib y bydd newidiadau sylweddol yn cael eu gwneud i raglenni yn ystod y broses o ail-ddilysu."}, {"text_idx": "#000057", "text": "Mae\u2019r rhan fwyaf o gyrsiau sydd yn \u2018amodol ar ail-ddilysu\u2019 yn cael eu cymeradwyo gan y broses ddilysu; fodd bynnag, ni warantir hyn, ac os na fydd cwrs yn mynd rhagddo yn o\u0302l y bwriad, neu\u2019n cael ei newid yn sylweddol, cewch eich hysbysu gan y brifysgol a rhoddir cymorth i\u2019r bobl hynny sydd wedi cael cynnig lle i ganfod cwrs amgen addas naill ai ym Mhrifysgol Wrecsam neu gyda darparwr arall."}]